CELEX: 32006L0121
Language: mt
Date: 2006-12-18 00:00:00
Title: Direttiva 2006/121/KE tal-Parlament Ewropew u tal-Kunsill tat- 18 ta' Diċembru 2006 li temenda d-Direttiva tal-Kunsill 67/548/KEE dwar l-approssimazzjoni tal-liġijiet, tar-regolamenti u tad-dispożizzjonijiet amministrattivi dwar il-klassifikazzjoni, l-imballaġġ u l-ittikkettar ta' sustanzi perikolużi sabiex tadattaha għar-Regolament (KE) Nru 1907/2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (REACH) u li jistabbilixxi Aġenzija Ewropea għas-Sustanzi Kimiċi

30.12.2006        MT               Il-Ġurnal Uffiċjali ta’ l-Unjoni Ewropea                    L 396/851

          DIRETTIVA 2006/121/KE TAL-PARLAMENT EWROPEW U TAL-KUNSILL

                                       tat-18 ta' Diċembru 2006

                            li temenda d-Direttiva tal-Kunsill 67/548/KEE
             dwar l-approssimazzjoni tal-liġijiet, tar-regolamenti u tad-dispożizzjonijiet
                 amministrattivi dwar il-klassifikazzjoni, l-imballaġġ u l-ittikkettar
           ta' sustanzi perikolużi sabiex tadattaha għar-Regolament (KE) Nru 1907/2006
             dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta'
      sustanzi kimiċi (REACH) u li jistabbilixxi Aġenzija Ewropea għas-Sustanzi Kimiċi

IL-PARLAMENT EWROPEW U L-KUNSILL TA' L-UNJONI EWROPEA,

Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 95
tiegħu,

Wara li kkunsidraw il-proposta mill-Kummissjoni,

Wara li kkunsidraw l-Opinjoni tal-Kumitat Ekonomiku u Soċjali Ewropew1,

Wara li kkonsultaw il-Kumitat tar-Reġjuni,

Filwaqt li jaġixxu skond il-proċedura stabbilita fl-Artikolu 251 tat-Trattat2,

1
          ĠU C 294, 25.11.2005, p. 38.
2
          Opinjoni tal-Parlament Ewropew tas-17 ta' Novembru 2005 (ĠU C 280 E, 18.11.2006,
          p.440), Posizzjoni Komuni tal-Kunsill tat-27 ta' Ġunju 2006(ĠU C 276 E, 14.11.2006, p.
          252), u Posizzjoni tal-Parlament Ewropew tat-13 ta' Diċembru 2006(għadha mhijiex
          pubblikata fil-Ġurnal Uffiċjali).
 ---pagebreak--- L 396/852          MT                 Il-Ġurnal Uffiċjali ta’ l-Unjoni Ewropea                 30.12.2006

Billi:

Fid-dawl ta' l-adozzjoni tar-Regolament (KE) Nru 1907/2006+1, id-Direttiva 67/548/KEE2 għandha
tiġi adattata u r-regoli tagħha dwar in-notifika u l-istima tar-riskji ta' sustanzi kimiċi għandhom
jitħassru,

ADOTTAW DIN ID-DIRETTIVA:

                                                   Artikolu 1

Id-Direttiva 67/548/KEE hija emendata kif ġej:

1)          fl-Artikolu 1, paragrafu 1, il-punti (a), (b), u (ċ) għandhom jiġu mħassrin;

2)          fl-Artikolu 2, paragrafu 1, il-punti (ċ), (d), (f) u (g) għandhom jiġu mħassrin;

3)          l-Artikolu 3 għandu jiġi sostitwit b'dan li ġej:

            " Artikolu 3
            L-ittestjar u l-valutazzjoni tal-proprjetajiet ta' sustanzi

            It-testijiet fuq sustanzi mwettqa fil-qafas ta' din id-Direttiva għandhom jitmexxew skond ir-
            rekwiżiti ta' l-Artikolu 13 tar-Regolament (KE) Nru 1907/2006 tal-Parlament Ewropew u
            tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-
            awtorizzazzjoni u r-restrizzjoni ta' sustanzi kimiċi (REACH) u li jistabbilixxi Aġenzija
            Ewropea għas-Sustanzi Kimiċi*.

            ______________
            *     ĠU L 396, 30.12.2006, p. 1.";

1
         Ara paġna 1 ta’ dan il-Ġurnal Uffiċjali.
2
         ĠU 196, 16.8.1967, p. 1. Direttiva kif emendata l-aħħar bid-Direttiva tal-Kummissjoni
         2004/73/KE (ĠU L 152, 30.4.2004, p. 1). Direttiva korretta fil-ĠU L 216, 16.6.2004, p. 3.
 ---pagebreak--- 30.12.2006      MT                 Il-Ġurnal Uffiċjali ta’ l-Unjoni Ewropea                      L 396/853

4)       l-Artikolu 5 għandu jiġi emendat kif ġej:

         (a)   fil-paragrafu 1, l-ewwel subparagrafu għandu jiġi sostitwit b'dan li ġej:

         "L-Istati Membri għandhom jieħdu l-miżuri kollha meħtieġa sabiex jiżguraw li ma jkunux
         jistgħu jitqiegħdu fis-suq sustanzi, waħedhom jew fi preparazzjonijiet, sakemm l-imballaġġ
         u l-ittikkettar tagħhom ma jkunux skond l-Artikoli 22 sa 25 ta' din id-Direttiva u skond il-
         kriterji fl-Anness VI ta' din id-Direttiva, u, għal sustanzi reġistrati, skond l-informazzjoni
         miksuba permezz ta' l-applikazzjoni ta' l-Artikoli 12 u 13 tar-Regolament (KE) Nru
         1907/2006, ħlief fil-każ ta' preparazzjonijiet fejn ikunu jeżistu dispożizzjonijiet f'Direttivi
         oħrajn.";

         (b)   il-paragrafu 2 għandu jiġi sostitwit b'dan li ġej:

               "2.   Il-miżuri msemmija fl-ewwel subparagrafu tal-paragrafu 1 għandhom
                     japplikaw sa meta s-sustanza tiġi elenkata fl-Anness I jew sa meta tittieħed
                     deċiżjoni sabiex din ma tiġix elenkata skond il-proċedura stabbilita fl-Artikolu
                     29.";

5)       l-Artikoli 7 sa 15 għandhom jiġu mħassrin;

6)       l-Artikolu 16 għandu jiġi mħassar;

7)       l-Artikoli 17 sa 20 għandhom jiġu mħassrin;

8)       l-Artikolu 27 għandu jiġi mħassar;
 ---pagebreak--- L 396/854          MT                 Il-Ġurnal Uffiċjali ta’ l-Unjoni Ewropea                        30.12.2006

9)          l-Anness 32 għandu jiġi sostwit kif gej:

            "Artikolu 32

            Referenzi

            Ir-referenzi għall-Annessi VIIA, VIIB, VIIC, VIID u VIII ta' din id-Direttiva għandhom
            jitqiesu bħala referenzi għall-Annessi korrispondenti, VI, VII, VIII, IX, X u XI tar-
            Regolament (KE) Nru 1907/2006.";

10)         l-Anness V għandu jiġi mħassar;

11)         l-Anness VI għandu jiġi emendat kif gej:

            (a)   fit-Taqsimiet 1.6.2, 1.7.2, 1.7.3, 2.1, 2.2.1, 2.2.2, 2.2.2.1, 2.2.3, 2.2.4, 2.2.5, 3.1.1,
                  3.1.5.1, 3.1.5.2, 3.2.1, 3.2.2, 3.2.3, 3.2.5, 3.2.6.1, 3.2.6.2, 3.2.7.2, 4.2.3.3, 5.1.3,
                  9.1.1.1, 9.1.1.2, 9.3 u 9.5 ta' dan l-Anness, il-kliem "Anness V" u "Anness V ta' din
                  id-Direttiva" għandhom jiġu sostitwiti bil-kliem "ir-Regolament tal-Kummissjoni
                  dwar il-metodi ta' l-ittestjar kif speċifikat fl-Artikolu 13(2) tar-Regolament (KE) Nru
                  1907/2006;
 ---pagebreak--- 30.12.2006      MT                 Il-Ġurnal Uffiċjali ta’ l-Unjoni Ewropea                       L 396/855

         (b)   fit-Taqsima 1.6.1, il-punt (a), għandu jiġi sostitwit b'dan li ġej:

               "(a) fir-rigward ta' sustanzi li għalihom tkun meħtieġa l-informazzjoni speċifikata
                     fl-Annessi VI, VII u VIII tar-Regolament (KE) Nru 1907/2006, il-parti l-kbira
                     tad-data meħtieġa għall-klassifikazzjoni u għall-ittikettar tidher fis-sett bażi.
                     Din il-klassifikazzjoni u dan l-ittikettar għandhom jiġu riveduti, jekk ikun
                     meħtieġ, meta tkun disponibbli aktar informazzjoni (Annessi IX u X tar-
                     Regolament (KE) Nru 1907/2006);";

         (ċ)   fit-Taqsima 5.1, it-tieni paragrafu għandhu jiġu sostitwit b'dan li ġej:

               "Il-kriterji stabbiliti hawn taħt isegwu direttament mill-metodi ta' l-ittestjar stabbiliti
               fir-Regolament tal-Kummissjoni dwar metodi ta' ittestjar kif speċifikat fl-Artikolu
               13(2) tar-Regolament (KE) Nru 1907/2006 sa fejn dawn ikunu msemmija. Il-metodi
               ta' l-ittestjar meħtieġa għas-sett bażi msemmi fl-Annessi VII u VIII tar-Regolament
               (KE) Nru 1907/2006 huma limitati u l-informazzjoni miksuba minnhom tista' tkun
               insuffiċjenti għal klassifikazzjoni adegwata. Il-klassifikazzjoni tista' tkun teħtieġ data
               addizzjonali miksuba mill-Annessi IX jew X tar-Regolament (KE) Nru 1907/2006
               jew minn studji ekwivalenti oħra. Barra minn hekk, is-sustanzi klassifikati jistgħu
               jkunu suġġetti għal reviżjoni fid-dawl ta' data oħra ġdida.";
 ---pagebreak--- L 396/856           MT                Il-Ġurnal Uffiċjali ta’ l-Unjoni Ewropea                     30.12.2006

            (d)   fit-Taqsima 5.2.1.2, it-tieni paragrafu, it-tieni sentenza għandha tiġi sostitwita b'dan li
                  ġej:

                  "Tali prova xjentifika addizzjonali għandha normalment tkun ibbażata fuq l-istudji
                  meħtieġa mill-Anness IX tar-Regolament (KE) Nru 1907/2006, jew minn studji oħra
                  ta' valur ekwivalenti, u tista' tinkludi:".

(12)        l-Annessi VIIA, VIIB, VIIC, VIID u VIII għandhom jiġu mħassrin.

                                                   Artikolu 2

1.          L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet
            amministrattivi meħtieġa sabiex jikkonformaw ma' din id-Direttiva b'effett mill-1 ta’
            Ġunju 2008. Huma għandhom jinformaw lill-Kummissjoni b'dan minnufih.

            Meta l-Istati Membri jadottaw dawn il-miżuri, dawn għandhom ikollhom referenza għal din id-
            Direttiva jew tali referenza għandha takkumpanjahom meta dawn jiġu pubblikati uffiċjalment.
            Il-metodi ta' kif issir tali referenza għandhom jiġu stabbiliti mill-Istati Membri.

2.          L-Istati Membri għandhom jikkomunikaw lill-Kummissjoni t-test tad-dispożizzjonijiet
            prinċipali tal-liġi nazzjonali li huma jadottaw fil-qasam kopert minn din id-Direttiva.
 ---pagebreak--- 30.12.2006       MT                Il-Ġurnal Uffiċjali ta’ l-Unjoni Ewropea                     L 396/857

                                                Artikolu 3

Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal
Uffiċjali ta' l-Unjoni Ewropea.

Hija għandha tapplika mill-1 ta’ Ġunju 2008.

Minkejja t-tieni paragrafu ta' dan l-Artikolu, il-punt (6) ta' l-Artikolu 1 għandu japplika minn ...++.

                                                Artikolu 4

Din id-Direttiva hija indirizzata lill-Istati Membri.

Magħmul fil-Brussell, nhar it-18 ta’ Diċembru 2006.

Għall-Parlament Ewropew                        Għall-Kunsill
Il-President                                   Il-President
J. BORRELL FONTELLES                           M. VANHANEN